Strandveiðisjómenn eru búnir að veiða tæplega helming kvótans þegar tveir og hálfur mánuður er eftir af veiðitímabilinu. Svo gæti farið að búið verði að veiða allan kvótann í lok júlí.
Rúmlega 600 sjómenn stunda strandveiðar en það er svipaður fjöldi og í fyrra. Veiðisvæðin eru fjögur, vel hefur fiskast á svæðum A og B en samdráttur er á hinum svæðunum. Þannig var veiðin á svæði D, fyrir suðurlandi, tæplega þúsund tonn í fyrra en um 730 tonn í sumar.
Nú eru tveir og hálfur mánuður eftir af veiðitímabilinu en ljóst að búið er að veiða tæplega helming. Það fer að nálgast það. Við höfum áhyggjur af því að veiðiheimildarnar nægi ekki og þetta stoppi mun fyrr en á síðasta ári.
Þá máttu strandveiðibátarnir veiða 10,720 tonn eftir að ráðherra jók kvótann. Örn vonast til þess að svo verði einnig núna.
En síðan á nú ráðherrann eftir að koma að þessu og ég reikna með að hann bæti við þannig að þetta dugi út ágúst. Að óbreyttu er að þetta dugi ekki út júlímánuð.
Hafrannsóknastofnun mælir með þrettán prósenta samdrætti í þorskveiði á næsta fiskveiðiári.
Nú er nokkuð ljóst að miðað við ráðgjöf Hafrannsóknarstofnunar þá kemur þetta til með að bitna á ykkur á næsta ári? Jú alveg gríðarlega mikið. Smábátarnir eru mjög háðir þorskveiðum. Til að mynda í strandveiðum er 95 prósent af öllum afla þeirra er þorskur. Þannig að menn mega ekki við neinu. Þess vegna þarf að skoða þessa ráðgjöf og jafnvel að vera með einhverja uppstokkun innan kerfisins líka með tillliti til þess hve þorskurinn er mikilvægur fyrir smábátana.
Framkvæmdastjóri Landssambands smábátaeigenda óttast að strandveiðikvótinn klárist í júlí. Þegar er búið að veiða tæplega helming kvótans. 